Beats for Reads – Ohjeet kirjastoille

Beats for Reads on Varsat-kirjastojen vuoden 2022 nuorten kesälukukampanja. Kampanja toteutetaan kirjastotilassa.

Työryhmän tekemät ohjeet ovat vain suosituksia. Saatte muokata ideaa, materiaaleja ja toimintatapoja teidän kirjastoonne sopiviksi. Kaikki kampanjamateriaalit löytyvät Lounais-Suomen kirjastojen extranetin Materiaalipankista sekä suomeksi että ruotsiksi.

**Kampanjan materiaalit**

* Banneri
* Ohjeet nuorelle –juliste
* Mainosjuliste
* Osallistumislappu
* Mallivastaukset

**Kampanjan idea**

Nuori lukee kirjan ja miettii, millainen soittolista kirjalla olisi. Nuori kirjoittaa haluamansa kappaleet lapulle. Kappaleita voi olla yksi tai useampi.

Luettu kirja voi olla mikä vain ja millä kielellä vain. Myös äänikirja sopii. Huom! Kirjan ei tarvitse olla musiikkiaiheinen.

Kampanjan ajankohta on 1.6.-31.8.2022. Se on suunnattu 12–19-vuotiaille nuorille.

Osallistujien kesken arvotaan palkintoja. Jokainen osallistuva kirjasto hankkii palkintonsa itse.

**Osallistuminen kirjastotilassa**

Kampanja tulee kirjaston tiloihin seinälle, sermille tms. Seinämän yläosaan kiinnitetään banneri. Tämän alle tulee ohjejuliste. Kampanjan aluksi seinämään tulee kiinnittää valmiit mallivastaukset esimerkiksi nuorille. Seinämässä tulee olla runsaasti tilaa sille, että nuoret kiinnittävät siihen osallistumislappunsa. Seinämän yhteydessä tulee olla osallistumislappuja niin, että nuoret voivat vapaasti ottaa ja täyttää niitä.

Kampanjaan osallistuva nuori kirjoittaa lappuun lukemansa kirjan nimen ja soittolistaan vähintään yhden kappaleen. Jos hän haluaa osallistua arvontaan, hän täyttää lapun alaosaan nimensä, ikänsä ja yhteystietonsa. Lapun alaosa irrotetaan ja palautetaan neuvontaan. Lappu kiinnitetään seinään.

**Tilastointi**

Kampanjassa tilastoidaan erikseen 1) luetut kirjat ja 2) osallistujat.

Tilastointi tehdään lappujen mukaan. 1) lappujen määrä = kirjojen määrä 2) osallistujien määrä lasketaan erikseen palautuneiden lappujen alaosien mukaan.

Huom! Nuori voi osallistua kampanjaan monta kertaa eli palauttaa useamman lapun. Jokainen palautettu lappu = yksi kirja. Tarkista osallistujan nimi ja huolehdi, että lasket kunkin osallistujan tilastoon vain yhden kerran.

Kampanjan päätyttyä lähetä kaikki tiedot kerralla sähköpostitse osoitteeseen reetta.kannas@turku.fi

**Muuta**

Kysymykset ja tilastot sähköpostitse osoitteeseen reetta.kannas@turku.fi